אז אתם צריכים חיסכון לפנסיה, שנראית רחוקה מכם כמרחק מזרח ממערב, ויש בחור אחד שהתקשר "במקרה" למספר הטלפון שלכם על מנת להציע לכם ביטוח פנסיוני, ונשמע שהוא יודע על מה הוא מדבר. מה כבר יקרה, אם פשוט תסכימו לקבל ייעוץ ממנו, ותעקבו אחר העצה שלו? האם תקבלו מוצר פנסיוני איכותי? האם תצטערו על הרגע הזה? האם תקבלו עצה טובה?
התשובה לכל השאלות הללו, מסתתרת בעובדה שייעוץ פנסיוני איכותי מתקבל כאשר אתם משכילים לבחור יועץ פנסיוני אובייקטיבי, אשר מכיר את כלל מוצרי החיסכון והביטוח הפנסיוניים ויודע להתאים לכם את האפיק המתאים ביותר עבורכם תוך בדיקת כל הביטוחים שלכם, גם אלה שאינם פנסיוניים, אך עשויים להשפיע על ביטחונכם ועלולים להוות כפילות לכיסויים המצויים במכשירים הפנסיוניים עבורה אתם ומעסיקיכם משלמים מידי חודש כסף רב. בניגוד ליועץ פנסיוני, סוכן הינו אדם מוסמך אשר מציג בפניכם את היתרונות של תכניות החיסכון או הביטוח שהוא רוצה למכור לכם, ותו לא. זה אולי נשמע כמו ייעוץ פנסיוני, אבל זה לא! בעיקר מפני שתצוגת העובדות היא תכליתית ומטרתה לגרום לכם, המתייעצים, להשתכנע שאפיקי החיסכון או הביטוח אותם משווק הסוכן, הם הנכונים עבורכם.
מהו סוכן ביטוח פנסיוני ומדוע הוא אינו יועץ פנסיוני?
סוכן הינו אדם שקיבל רישיון סוכן ביטוח פנסיוני, והוא מציג (או משווק) מוצר פנסיוני שיש לו זיקה אליו, למשל, מוצר פנסיוני מטעם הגוף שמעסיק אותו. הייעוץ הניתן על ידי סוכן פנסיוני הוא מוגבל לדיון אודות המוצרים שאותם הוא מייצג, ואין זה תפקידו להציג בפני המתייעץ את כלל המוצרים הפנסיוניים הקיימים בשוק.
על פי חוק ההפרדה בין ייעוץ לשיווק ביטוחים, אסור לסוכן הפנסיוני להשתמש במילה "ייעוץ" על נגזרותיה, לא בעל פה ולא בכתב, ועליו ליידע את הלקוח כי השירות שהוא נותן אינו ייעוץ פנסיוני אובייקטיבי כמו גם לספר למתייעץ על החברות שאיתן הוא עובד.
היועץ הפנסיוני אמור לספק ייעוץ אובייקטיבי בנוגע למוצרים פנסיוניים שאין לו זיקה אליהם. על פי חוק, מותר ליועץ הפנסיוני (מטעם הבנק, מטעם חברה או גוף ייעוצי, או אפילו באופן עצמאי) לגבות עמלות הפצה מחברות שאת מוצריהם הוא מציע אולם העמלות מוגבלות בגובהן והן שוות בין המוצרים השונים שאותם הוא מציע, וכך אמורה להישמר האובייקטיביות שלו - בין המוצרים הביטוחיים שאותם הוא מציע ושאם היצרים שלהם יש לו חוזה הפצה.
כאשר יועץ פנסיוני או תאגיד ייעוץ פנסיוני בוחר ברישיון שאינו מאפשר לו לקבל אפילו עמלות הפצה מטעם הגופים שאת תכניות הביטוח והחיסכון שלהם הא מציע ללקוחותיו כפי שמתיר לו החוק אם היה בוחר ברישיון "רגיל" , ה"בוס" היחיד שלו הוא המתייעץ. היועץ הפנסיוני הופך נטול פניות או העדפות, הוא מכיר את כלל האפשרויות המוצעות לחיסכון פנסיוני (ואינו מוגבל רק לאלה שעבורן הוא מקבל עמלות הפצה), ותפקידו להתאים לכל מתייעץ את אפיק החיסכון הפנסיוני והמגונים הביטוחיים המתאימים לו ולמשפחתו בדיוק.
עבודתו של היועץ הפנסיוני אינה להפוך אתכם ללקוחות של גוף כזה או אחר, אלא אך ורק להבין מהם הצרכים שלכם, לבצע סימולציות של מצבים כלכליים ולהציג בפניכם בצורה מנומקת ומפוקחת את עיקרי האפשרויות שלכם והנקודות שחשוב שתשימו לב אליהן בכל תכנית פנסיה, ואז לסייע לכם לבחור בתכנית מתאימה לגיל פרישה שתספק לכם הן הווה נינוח מבחינת התשלומים לתכנית והן עתיד רגוע מבחינת הכיסוי הביטוחי בגילאי הפרישה והביטוח המשפחתי היום-יומי.
ההיוועצות ביועץ פנסיוני אובייקטיבי או בחברת ייעוץ פנסיוני הפועלת ברישיון המונע קבלת עמלות מהגופים, תסייע לכם לבחור בתכנית המתאימה לכם ביותר לגיל הפרישה ולביטוח עכשווי עפ"י הצרכים, השאיפות, ההשקפות והאינטרסים שלכם בלבד. כל הנתונים ייחשפו בפניכם בחוות דעת כתובה באופן ברור להבנה ואובייקטיבי,כולל מכתבי הוראות והנחיות לכל הגופים כולל למדור שכר, לקופות גמל, השתלמות פנסיה וחברות ביטוח, כאשר רק טובתכם עומדת לנגד עיניו של היועץ הפנסיוני. בסופו של התהליך, תהיו מבוטחים ותחסכו בתכניות ביטוח ופנסיה המתאימות לאורח החיים שלכם מבלי לשלם תשלומים מיותרים, ללא תשלומי כפילות, תוך קבלת התעריפים ודמי הניהול הנמוכים ביותר ובעיקר תוך שמירה על כל זכויותיכם הביטוחיות והגדלת החיסכון הצפוי לכם בצורה מכסימאלית.